
ชื่อผลงาน	รายงานการพัฒนาชุดแบบฝึกทักษะการอ่านและการเขียนคำศัพท์ประโยคภาษาอังกฤษเพื่อการสื่อสารในชีวิตประจำวัน ชั้นมัธยมศึกษาปีที่ 2
ผู้พัฒนา	นางสาวมนัสนันท์  เจริญ
ปีการศึกษา  	2560

บทคัดย่อ

	การพัฒนาชุดแบบฝึกทักษะการอ่านและการเขียนคำศัพท์และประโยคภาษาอังกฤษ เพื่อการสื่อสารในชีวิตประจำวัน กลุ่มสาระการเรียนรู้ภาษาต่างประเทศ ชั้นมัธยมศึกษาปีที่ 2 ในครั้งนี้  มีวัตถุประสงค์ เพื่อสร้างและพัฒนาชุดแบบฝึกทักษะการอ่านและการเขียนคำศัพท์ประโยคภาษาอังกฤษเพื่อการสื่อสารในชีวิตประจำวัน กลุ่มสาระการเรียนรู้ภาษาต่างประเทศ ชั้นมัธยมศึกษาปีที่ 2 เพื่อเปรียบเทียบผลสัมฤทธิ์ทางการเรียน  เรื่องการอ่านและการเขียนคำศัพท์ประโยคภาษาอังกฤษ ของนักเรียนชั้นมัธยมศึกษาปีที่ 2 โรงเรียนเทศบาล 1 (เยี่ยมเกษสุวรรณ) ที่เรียนโดยใช้ชุดแบบฝึกทักษะการอ่านและการเขียนคำศัพท์ประโยคภาษาอังกฤษเพื่อการสื่อสารในชีวิตประจำวัน และเพื่อศึกษาความคิดเห็นของนักเรียนชั้นมัธยมศึกษาปีโรงเรียนเทศบาล 1 (เยี่ยมเกษสุวรรณ) ที่มีต่อการจัดการเรียนรู้โดยใช้ชุดแบบฝึกทักษะการอ่านและการเขียนคำศัพท์ ประโยคภาษาอังกฤษ เพื่อการสื่อสารในชีวิตประจำวัน กลุ่มตัวอย่างใช้ในการศึกษาครั้งนี้  คือ  นักเรียนชั้นมัธยมศึกษาปีที่ 2 โรงเรียนเทศบาล 1 (เยี่ยมเกษสุวรรณ) อำเภอเมืองสมุทรปราการ จังหวัดสมุทรปราการ ภาคเรียนที่ 1 ปีการศึกษา 2560 จำนวน 40 คน โดยใช้วิธีการเลือกแบบเจาะจง (Purposive  sampling) ซึ่งเป็นห้องเรียนที่ผู้พัฒนาปฏิบัติการสอน  
	เครื่องมือที่ใช้ในการพัฒนา ประกอบด้วยชุดแบบฝึกทักษะการอ่านและการเขียนคำศัพท์ ประโยคภาษาอังกฤษเพื่อการสื่อสารในชีวิตประจำวัน แผนการจัดการเรียนรู้โดยใช้ชุดแบบฝึกทักษะการอ่านและการเขียนคำศัพท์ประโยคภาษาอังกฤษเพื่อการสื่อสารในชีวิตประจำวัน แบบทดสอบวัดผลสัมฤทธิ์ก่อนและหลังเรียน เรื่อง การอ่านและการเขียนคำศัพท์ประโยคภาษาอังกฤษ และแบบสอบถามความคิดเห็นของนักเรียนที่มีต่อการจัดการเรียนรู้โดยใช้ชุดแบบฝึกทักษะการอ่านและการเขียนคำศัพท์ประโยคภาษาอังกฤษเพื่อการสื่อสารในชีวิตประจำวัน การวิเคราะห์ข้อมูลใช้ค่าเฉลี่ย ค่าส่วนเบี่ยงเบนมาตรฐาน (S.D.) และค่า t-test (Dependent)




	ผลการพัฒนาพบว่า
	1.  ประสิทธิภาพของชุดแบบฝึกทักษะการอ่านและการเขียนคำศัพท์ ประโยคภาษาอังกฤษ เพื่อการสื่อสารในชีวิตประจำวัน ชั้นมัธยมศึกษาปีที่ 2 เมื่อนำไปจัดการเรียนรู้กับนักเรียนชั้นมัธยมศึกษาปีที่ 2 ของโรงเรียนเทศบาล 1 (เยี่ยมเกษสุวรรณ) พบว่า มีประสิทธิภาพ E1/E2 เท่ากับ 88.84/86.11 ซึ่งสูงกว่าเกณฑ์ 75/75 ที่กำหนดไว้
[bookmark: _GoBack]	2.  ผลการเปรียบเทียบความแตกต่างของคะแนนการทดสอบวัดผลสัมฤทธิ์ก่อนและหลังเรียน เรื่องการอ่านและการเขียนคำศัพท์ประโยคภาษาอังกฤษเพื่อการสื่อสารในชีวิตประจำวัน  ของนักเรียนชั้นมัธยมศึกษาปีที่ 2 โรงเรียนเทศบาล 1 (เยี่ยมเกษสุวรรณ) โดยใช้ชุดแบบฝึกทักษะการอ่านและการเขียนคำศัพท์ ประโยคภาษาอังกฤษเพื่อการสื่อสารในชีวิตประจำวัน พบว่า มีคะแนนการทดสอบวัดผลสัมฤทธิ์หลังเรียนสูงกว่าก่อนเรียน แตกต่างอย่างมีนัยสำคัญทางสถิติที่ระดับ .05
	3.  ความคิดเห็นของนักเรียนชั้นมัธยมศึกษาปีที่ 2 โรงเรียนเทศบาล 1 (เยี่ยมเกษสุวรรณ) ที่มีต่อการจัดการเรียนรู้โดยใช้ชุดแบบฝึกทักษะการอ่านและการเขียนคำศัพท์ประโยคภาษาอังกฤษ เพื่อการสื่อสารในชีวิตประจำวัน ชั้นมัธยมศึกษาปีที่ 2  พบว่า โดยรวมนักเรียนมีความคิดเห็นอยู่ในระดับมากที่สุด  โดยมีค่าเฉลี่ย เท่ากับ 4.70  ค่าเบี่ยงเบนมาตรฐานเท่ากับ  0.65  และเมื่อพิจารณาเป็นรายด้าน  พบว่า  นักเรียนมีความคิดเห็นต่อการจัดการเรียนรู้โดยใช้ชุดแบบฝึกทักษะการอ่านและการเขียนคำศัพท์ประโยคภาษาอังกฤษในแต่ละด้านอยู่ในระดับมากที่สุดทุกด้านเช่นเดียวกัน ยกเว้นด้านแบบฝึกทักษะนี้ทำให้นักเรียนมีความรับผิดชอบต่อตนเองมากขึ้น  ที่มีความคิดเห็นอยู่ในระดับมาก  โดยด้านที่นักเรียนมีความคิดเห็นมากที่สุด  คือ  นักเรียนสามารถทำกิจกรรมในแบบฝึกทักษะได้ด้วยตนเอง  โดยมีค่าเฉลี่ยเท่ากับ 4.81  ค่าเบี่ยงเบนมาตรฐานเท่ากับ  0.59  รองลงมาคือ  กิจกรรมการเรียนการสอนในแบบฝึกทักษะนี้ทำให้นักเรียนสามารถสรุปเนื้อหาได้ด้วยตนเอง  โดยมีค่าเฉลี่ยเท่ากับ  4.76  ค่าเบี่ยงเบนมาตรฐานเท่ากับ  0.53  และด้านนักเรียนต้องการเรียนด้วยแบบฝึกทักษะนี้อีก  โดยมีค่าเฉลี่ยเท่ากับ  4.74  ค่าเบี่ยงเบนมาตรฐานเท่ากับ 0.63 ตามลำดับ




